CELEX: 32001R2579
Language: hu
Date: 2001-12-27
Title: A Bizottság 2579/2001/EK rendelete (2001. december 27.) az 1254/1999/EK tanácsi rendeletnek a marhahús-felvásárlás tekintetében történő alkalmazására vonatkozó részletes szabályok megállapításáról szóló, 562/2000/EK határozattól való eltérést szabályozó 1209/2001/EK rendelet harmadik alkalommal történő módosításáról

Fontos jogi nyilatkozat

|

32001R2579

Hivatalos Lap L 344 , 28/12/2001 o. 0068 - 0069

		A Bizottság 2579/2001/EK rendelete(2001. december 27.)az 1254/1999/EK tanácsi rendeletnek a marhahús-felvásárlás tekintetében történő alkalmazására vonatkozó részletes szabályok megállapításáról szóló, 562/2000/EK határozattól való eltérést szabályozó 1209/2001/EK rendelet harmadik alkalommal történő módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2345/2001/EK rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK [2] tanácsi rendeletre és különösen annak 38. cikkének (2) bekezdésére és 47. cikkének (8) bekezdésére,mivel:(1) Az 1922/2001/EK rendelettel [3] módosított 1209/2001/EK [4] bizottsági rendelet számos eltérést vezet be a legutóbb az 1564/2001/EK [5] rendelettel módosított 562/2000/EK [6] bizottsági rendelettől annak érdekében, hogy a piacon a szivacsos agyvelőgyulladáshoz és a ragadós száj- és körömfájás újabb kitöréseihez kapcsolódó események miatt előállott rendkívüli helyzetet kezelni lehessen.(2) A piacon még mindig vannak zavarok és az árak jelentősen csökkentek. Ezen felül a 2002 első negyedévére tervezett termelésnövekedés, amely a jelenleg a gazdaságokban tartott állatok vágásának elhalasztását eredményezte, további áreséshez vezethet a szarvasmarhafélék egyes kategóriáiban. Ezért az 1209/2001/EK rendeletben biztosított eltérést ki kell terjeszteni 2002 első negyedévére és egyidejűleg néhány módosítást is el kell végezni.(3) Az 1254/1999/EK rendelet 4. cikkében említett különleges támogatás 2002-ben ökrök esetében 136 euróról 150 euróra fog nőni. Ennek eredményeképpen ezen adatnak tükröződnie kell a hízómarhák (választott borjak) (hasított féltestenkénti) árának csökkenése tekintetében is.(4) Az 1209/2001/EK rendeletet megfelelően módosítani kell.(5) Az e rendeletben előírt intézkedések összhangban állnak a Marha- és Borjúhúspiaci Irányítóbizottság véleményével,ELFOGADTA EZT A RENDELETET:1. cikkAz 1209/2001/EK rendelet a következőképpen módosul:1. Az 1. cikk a következőképpen módosul:a) A (3) bekezdés helyébe az alábbi szöveg lép:"(3) Az 562/2000/EK rendelet 4. cikkének (2) bekezdése ellenére, a hasított féltestekre ott említett legnagyobb súly:- 2002 első negyedéve első három pályázati eljárása tekintetében 380 kg, és- 2002 első negyedéve utolsó két pályázati eljárása esetén 370 kg.Azonban fel lehet vásárolni nagyobb súlyú hasított testeket is. Ez esetben a felvásárlási ár nem haladhatja meg a legnagyobb súly esetén fizetendő árat, vagy első negyedek esetében nem haladhatja meg 40 %-nál nagyobb mértékben a legmagasabb súly esetén engedélyezett árat.";b) a (4) bekezdés helyébe az alábbi rendelkezés lép:"(4) Az 562/2000/EK rendelet 16. cikkének (2) bekezdése ellenére:- 2002 első negyedéve második és ötödik pályázati eljárása esetén a szállítási időszak 24 naptári nap.";c) a (7) bekezdés harmadik franciabekezdésének második mondatában a "68"-as szám helyébe a "75"-ös szám lép.2. A 2. cikk második bekezdése helyébe az alábbi szöveg lép:"A 2002 első negyedévében megnyitott pályázati eljárásokra kell alkalmazni."2. cikkEz a rendelet az Európai Unió Hivatalos Lapjában történő kihirdetését követő harmadik napon lép hatályba.A rendeletet 2002. január 1-jétől kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2001. december 27-én.a Bizottság részérőlFranz Fischlera Bizottság tagja[1] HL L 315., 2001.1.12., 29. o.[2] HL L 160., 1999.6.26., 21. o.[3] HL L 261., 2001.9.29., 52. o.[4] HL L 165., 2001.6.21., 15. o.[5] HL L 208., 2001.8.1., 14. o.[6] HL L 68., 2000.3.16., 22. o.--------------------------------------------------